《壁间所挂山水图》
宋代·李廌

老骥无能空在闲，苜蓿既饱思行山。
谁知八幅分向背，恍如百里随跻攀。
云烟蒙蒙心共远，草树阴阴日将晚。
一声幽鸟隔前溪，万古回春来叠巘。
凉风彷佛飞清霜，奉身九折思王阳。
嗟我胡为不自爱，逐物颠倒轻余光。
瓜篱活计知何日，相对无言搔短发。
芒鞋竹杖请自在，皎皎吾身真匪石。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。